বাংলাদেশের ঔষধ শিল্প
বর্তমানে বাংলাদেশে ওষুধ শিল্পের অভ্যন্তরীণ বাজার প্রায় ১৩ হাজার কোটি টাকার উপরে এবং আন্তর্জাতিক বাজার ৬৫০ কোটি টাকারও বেশী। এ খাতে প্রবৃদ্ধির হার প্রায় ৯ শতাংশের উপরে। দেশের বিভিন্ন অঞ্চলে বর্তমানে সরকারী তালিকাভূক্ত ২৬৯টিরও বেশী ছোট-বড় ওষুধ কারখানা ও ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান রয়েছে, যারা দেশের চাহিদার ৯৮ শতাংশ পূরণ করে বিশ্বের ১৬০টিরও বেশী দেশে ওষুধ রপ্তানী করে আসছে।
অত্যাবশ্যকীয় ওষুধের তালিকা
বিশ্ব স্বাস্থ্য সংস্থার সংজ্ঞা আনুযায়ী সেই ওষুধ গুলো অত্যাবশ্যকীয় ওষুধের তালিকায় থাকে যেগুলো একটি জনপদ বা গোষ্ঠী বা দেশের বেশিরভাগ মানুষের স্বাস্থ্য সেবার প্রয়োজন মেটাতে পারে, এবং এজন্য এ নিত্য প্রয়োজনীয় ওষুধগুলো সব সময় পর্যাপ্ত পরিমাণে যথাযত ওষুধ আকারে সহজলভ্য হতে হবে, এবং এসকল ওষুধের মূল্য সাধারণ মানুষের ক্রয় ক্ষমতার মধ্যে থাকতে হবে।